எதிர்மறை செய்வினையைச் செயப்பாட்டு வினையாகவும் , நேர்க்கூற்றை அயற்கூற்றாகவும் , வாக்கியங்களில் பொருள் கருதி மாற்ற வேண்டுவது ஏற்படும். ஒரே கருத்தை வெவ்வேறு வாக்கியங்களாக மாற்றியும் எழுத நேரிடும். ஆதலால் , இம்மாற்றங்களைப் பற்றிய வழிமுறைகளை அறிந்து கொள்வது நன்று. உடன்பாட்டு வினையை எதிர்மறை வினையாக மாற்றுதல் வினைச் சொல்லில் உடன்பாட்டு வினை என்றும் , எதிர்மறை வினை என்றும் பொதுவாக இரு வகை உண்டு. உடன்படும் அஃதாவது ஒப்புக் கொள்ளும் வினையே உடன்பாட்டு வினை என்பது. எதிர்மறுக்கும் வினையே எதிர்மறை வினையாகும்.